Nama saya Karen Kummerer.
Saya telah diculik.
- Saya telah diculik. - Saya telah diculik.
Saya telah diculik.
Kes penculikan di FBI biasanya tak berakhir dengan baik.
Statistik menunjukkan
kebanyakan mangsa takkan selamat selepas tempoh tertentu.
Dia takut. Mukanya ketakutan.
Sesiapa tolonglah saya.
Dalam kes begini, masa tak menyebelahi kita.
Saya rasa takut untuk dia.
Rasa takut untuk dia.
Pada 2006, saya baru saja berpisah dengan suami saya lepas 17 tahun bersama.
Saya mula bercinta lagi.
Saya pengarah kewangan di Pusat Perubatan Bert Fish.
Saya miliki rumah sendiri.
Saya baru beli GT Mustang 2006 yang baru.
Saya rasa sangat berdikari.
Saya rasa sangat seronok.
Karen mak cik saya di sebelah ibu saya.
Kami sangat rapat sejak saya kecil.
Personaliti Karen sangat berdikari…
ANAK SAUDARA KAREN
…ceria dan gila-gila.
Dia akan terus-terang kalau ada sesuatu nak disuarakan.
Saya tinggal dengan dia pada tahun 2006.
Waktu itu, saya 18 tahun.
Saya dan Karen sangat seronok bersama.
Saya rasa kehadiran saya membantu dia selepas dia bercerai.
Ada tempat mengadu nasib pada hari yang menyedihkan.
Dia dah lama berkahwin. Sekarang dia bujang.
Bujang dan bercinta.
JANUARI 2006
Satu malam, saya dan adik saya keluar ke Ocean Deck.
Tempat yang sesuai berjumpa orang.
Scott mendekati saya dan ajak menari.
Dia berotot, berambut perang dan bermata biru.
Dia beritahu saya dia mula jadi pelatih peribadi.
Saya tertarik sebab saya juga suka bersenam ketika itu.
Ketika jumpa Scott, saya dapat rasa tarikan.
Saya telefon dia keesokan pagi, tanya khabar.
Dia kata, "Semua okey. Kakak suka dia."
Kami kenal hujung Januari, masuk Hari Valentine, nampaklah sikap dia.
Dia beri saya bunga dan alat senaman. Dia belanjakan banyak duit untuk saya.
Kami pergi menari bersama di beberapa kelab di Daytona Beach.
Kami keluar makan malam bersama.
Saya suka bersama Scott.
Karen jatuh cinta separuh mati.
Dia kata, "Mak cik berkenalan dengan lelaki ini. Dia kacak."
Mereka nampak secocok.
Mereka berseronok dan ketawa,
saya rasa Karen dah lama rindu perasaan sebegitu daripada perkahwinan sebelumnya,
jadi saya rasa dia sangat gembira
apabila dia mula alaminya lagi.
Saya bekerja dengan seorang wanita yang percaya kad tarot dan kristal.
Dia kenal pembaca kad tarot di Connecticut
yang boleh tilik nasib melalui telefon.
Dia beri saya nombornya. "Awak nak cuba?"
Saya nak tahu tentangnya.
Itulah yang saya buat.
Dia baca kad saya.
Tiba-tiba, dia kata, "Awak jumpa orang ini."
IBLIS
"Dia gila dan awak perlu lari secepat mungkin."
Saya fikir, "Dia tak tahu."
"Bagaimana dia boleh tahu?"
Tanpa saya sedar, memang betul cakap dia.
Saya perasan Scott mula ada sepanjang masa.
Dia tinggalkan barang di rumah,
dan tiba-tiba saja dia selalu ada di rumah.
Dia tinggal dengan ibu bapanya.
Mereka tinggal tak jauh dari saya.
Saya tak mencari hubungan yang komited.
Sekadar hubungan bercinta, tapi tak lebih daripada itu.
Suatu hari saya pulang,
dan tiba-tiba, Scott pindah ke rumah saya.
Dia kata, "Ya, saya pindah sini."
Bila saya kata, "Awak perlu keluar,"
ketika itu dia kata, "Surat saya dah dipos ke sini hampir sebulan
awak tak sedar."
Sebab dia akan periksa peti surat saya
sebelum saya balik kerja.
Saya tak begitu puas hati,
tapi saya tak sangka betapa pentingnya
dia terima surat di rumah pada masa itu.
Scott mula jadi mengongkong.
Kalau saya nak ke kedai dengan Karen atau beli-belah bersama,
dia kata, "Tak boleh, kamu berdua tak perlu keluar."
Dia perhati setiap gerak-geri Karen.
Karen keluar memakai pakaian yang dia tak suka.
Dia akan cakap, "Tukar baju."
"Orang akan fikir awak betina murah."
Karen memang berubah selepas Scott pindah ke rumah.
Saya dan teman lelaki keluar makan malam.
Saya letak sesuatu di dalam peti sejuk, ketika itulah saya nampak picagari.
Ketika itulah bekas kekasih pandang saya dan tanya, "Kenapa ada steroid?"
"Awak tahu ini diharamkan?"
Tiada preskripsi untuk itu.
Ketika itulah saya tarik Karen ke tepi,
dan saya kata, "Apa itu? Kenapa ada dalam peti sejuk?"
Ketika itulah dia beritahu saya Scott gunanya untuk bersenam.
Saya kata, "Karen, itu tak elok."
Saya kata, ""Bersenam dan ambil steroid, kesan panas barannya teruk."
Jadi, itu satu tanda amaran.
Mac 2006, saya dan Scott dah bersama selama beberapa bulan.
Scott kata, "Kenapa Brenna tak keluar cari rumah sendiri?"
"Dia cukup dewasa untuk tinggal dengan kawan-kawannya."
Saya dapat rasa Scott tak suka saya.
Saya rasa saya penghalang bagi kawalannya terhadap Karen.
Saya dan Karen hidup seronok sebelum dia kenal Scott,
dan tiba-tiba,
dia tinggal di sana dan minta saya keluar.
Bukan kehendak Karen.
Ketika Scott cadangkan Brenna pindah,
ketika itulah keganasan rumah tangga sebenar bermula.
Dia tekan dan menjerit pada saya sepanjang malam.
Badannya bersaiz besar. Beratnya kira-kira 220 paun.
Saya pegang telefon,
dia rampas dari tangan saya dan pecahkan,
supaya tak dapat hubungi polis.
Saya tak boleh lari daripada dia.
Kalau dapat bercakap dengan Karen pun selepas saya pindah selalunya waktu kerja
sebab itu saja masa saya boleh cakap dengan dia.
Saya tanya, "Apa jadi? Beritahu saya apa jadi."
"Saya tak boleh cakap tentangnya."
Kalau saya tahu betapa teruk situasinya, saya takkan keluar.
Karen menjauhkan diri dan saya jarang jumpa dia.
Dia dah tak nak keluar. Sentiasa ada rancangan dengan Scott.
Scott dapat mengawal Karen
kerana dia kurang keyakinan diri pada masa itu.
Perceraiannya benar-benar buat dia patah semangat.
Saya sendiri pernah jadi mangsa penderaan rumah tangga pada masa lalu,
jadi saya tahu petandanya.
Semua orang berdepan situasi berbeza, tapi ketakutan melumpuhkan dia.
Scott beritahu memandangkan kami dah serumah, saya boleh usir dia,
tapi perlu melalui mahkamah.
Saya terfikir macam mana hal begini boleh jadi kepada saya.
Saya malu kerana menjerat diri dalam hubungan begini
sebab saya berdikari dan stabil dari segi kewangan.
Kemudian saya sedar situasi itu di luar kawalan saya.
Saya mula risaukan keselamatan saya, tapi saya juga dah muak.
Saya nak buat apa saja untuk halau dia,
walaupun perlu dapatkan notis pengusiran.
JULAI 2006
BERSAMA SELAMA TUJUH BULAN
Kemuncaknya bagi saya adalah
bila dia tindih dan menjerit pada saya sepanjang malam.
Dia terus-terusan menjerit.
Pagi itu, selepas dia bagi saya bangun, saya bersiap dan pergi kerja.
Sementara itu, dia mula hubungi telefon bimbit saya.
Ketika saya masuk pejabat hari itu, saya guna pembesar suara.
Saya kata kepada rakan sekerja, "Awak perlu dengar ini."
Dia jerit, "Kalau kau tak balik, aku bunuh kau."
Pada tahap itu, saya ada saksi. Saya kata, "Awak perlu keluar."
Kawan saya di tempat kerja bawa saya pulang.
Saya ambil anjing dan barang saya.
Dia berhenti di belakang kereta.
Kawan saya wanita bersaiz besar, dia keluar dan kata,
"Kau perlu berambus."
Saya masuk kereta dengan Rocky dan baju.
Saya tinggal di pangsapurinya hujung minggu itu sehingga dia pindah.
Selepas Scott keluar, dia masih fikir dia memiliki saya.
Dia ugut nak bunuh anjing saya kalau tak luangkan masa dengan dia.
Dia letak kereta di belakang kereta saya supaya saya tak dapat keluar.
Keadaan semakin teruk.
Dia mula menghendap.
Saya tak rasa selamat seorang diri lagi.
Jadi pada awal Oktober,
saya minta Brenna tinggal dengan saya semula demi keselamatan saya.
Saya berusia 19 tahun pada Oktober 2006, dan saya tinggal dengan Karen semula.
Saya tak suka bila Brenna pindah semula bersama Karen.
Brenna, masih mentah, dia fikir dia boleh lindungi Karen,
hakikatnya, tak.
Kamu masih mentah.
11 NOVEMBER 2006
Suatu hari, Brenna di rumah, dan anak saudara saya datang,
dan mereka duduk di ruang tamu.
Scott masuk, buka pintu macam dia tuan rumah.
Kata "Sh!" Kepada anak saudara.
Dia lalu depan mereka.
Dia masuk bilik saya.
Saya jerit, "Brenna, dia di sini."
Saya dengar Karen suruh dia keluar.
"Keluar dari rumah aku. Aku tak nak kau di sini."
"Aku dah kata aku dah tak nak."
Dia tak dengar cakap Karen.
Brenna datang berlari. Saya kata, "Telefon polis."
Dia mendail telefonnya.
Dia lari keluar, masuk keretanya dan pergi.
Saya nak Karen telefon polis,
tapi saya juga faham Karen sangat takut.
Saya ingat dia beritahu saya, "Kamu tak faham. Dia gila."
Seperti, "Dia akan bunuh mak cik kalau mak cik buat silap."
Dia tinggalkan 27 mel suara dalam telefon saya hari itu.
"Awak di mana? Kenapa tak jawab telefon?"
Sepanjang masa begini.
Isnin, 13 November, saya masuk kereta,
saya nak pergi kerja.
saya sampai ke papan tanda berhenti, dan saya pandang satu arah.
Tiba-tiba, pintu penumpang depan kereta saya disentap kuat.
Dia menunggu Karen dalam semak
sebab Karen pergi kerja ikut jalan sama setiap hari.
Scott melompat keluar dari semak, buka kereta guna kunci fob,
masuk ke dalam kereta, pegang pisau, beritahu dia, "Pandu."
Dia menjerit macam orang gila.
Dia kata, "Aku akan kelar kau."
"Kau tak boleh sembunyi."
"Aku ada nombor IC kau dan aku perlu jumpa kau."
Itu kali pertama Scott acu pisau atau senjata ke arah saya.
Tindakan saya sebelum ini,
bila Scott jadi agresif atau bertindak ganas,
adalah jika saya bertenang dan patuh, keadaan akan jadi lebih baik.
Akhirnya saya tenangkan dia dengan kata,
"Okey, saya masih akan jumpa awak."
"Saya janji akan jumpa awak malam ini."
Dia benarkan saya hantar dia ke jipnya tak jauh dari rumah saya.
Saya beritahu kawan saya.
Dia kata, "Kita jumpa di Jabatan Polis Daytona Beach."
Kami failkan perintah sekatan kecemasan.
Mereka kata, "Selepas disemak, kami akan serah kepada penerima."
Sementara itu, Lisa bawa saya pulang.
Saya tinggal kereta di pejabat.
Saya tak mahu Scott tahu saya ada di rumah
manalah tahu surat perintah sekatan diserah malam itu.
Saya dan Brenna bermalam dalam gelap.
Kami tak mahu sesiapa tahu kami di situ.
Kami takut dia akan datang bunuh kami.
Saya ingat lagi dia ketakutan.
"Macam mana dia dapat fob kunci saya?"
Itu saja caranya dia boleh masuk kereta.
Dia kata, "Lelaki ini mampu buat lebih banyak daripada yang kita sangka."
Saya terus tukar nombor telefon.
Kemudian keesokan harinya, saya juga tukar kunci kereta.
Saya tak suruh mereka tukar but.
Saya dan pengedar kereta fikir itu tak perlu.
27 NOVEMBER 2006
2 MINGGU SELEPAS PERINTAH SEKATAN
Pagi Isnin, saya pergi kerja.
Baru dalam 150 kaki memandu, lampu amaran but kereta menyala.
Mungkin saya biar terbuka semasa beli-belah.
Tak tutup rapat.
Saya keluar kereta.
Saya pergi tutup.
Dan…
Scott melompat keluar dari but berpakaian hitam.
Sambar saya, acu pisau ke leher, saya mula menjerit.
Dia kata, "Buat sekali lagi, aku kelar kau."
Dia campak saya ke tempat duduk penumpang.
Dia memandu kereta.
Dia bawa saya ke tempat jipnya diletak.
Dia kata, "Kalau kau jaga perangai, kau boleh duduk depan."
Kami masuk ke dalam jip dia dan dia memecut pergi.
Dia kata kepada saya,
"Kau desak aku buat begini sebab perintah sekatan. Salah kau."
Ada sarung tangan di konsol tengah, dan saya tanya, "Itu untuk apa?"
Dia kata, "Supaya tangan aku tak kotor darah."
Saya kata, "Apa awak nak buat dengan saya?"
Dia kata, "Saya cuma memandu."
Dia kata, "Telefon pejabat kata kau tak sihat."
Ketika itulah saya telefon kata tak sihat.
Saya rasa saya terlalu terkejut.
Saya perlu telefon dia nak tanya sesuatu,
dan dia tak jawab.
Saya telefon lagi.
Tiada jawapan. Saya kata, "Okey."
Saya mula rasa risau.
Sebab pada tahap ini, saya dan Karen saling memahami
kalau salah seorang telefon,
telefon semula secepat mungkin.
Bila Brenna cuba hubungi saya,
saya beritahu dia, "Saya perlu jawab."
Dia kata, "Kau buat cerita yang aku nak bunuh diri,
dan kau cuba halang aku."
Saya beritahu Brenna, "Mak cik bersama Scott,
dan dia ugut nak bunuh diri."
Dia cakap di telefon, "Jangan telefon polis."
Saya bayangkan Scott duduk di sebelahnya.
Saya tahu kerana saya boleh dengar suara Karen.
Saya kata kepadanya,
saya kata, "Kalau mak cik nak saya telefon polis,
cakap "Jangan telefon polis," lagi.
Kemudian dia kata, "Brenna, jangan telefon polis."
Ketika itulah saya telefon polis.
Saya beritahu polis, "Saya percaya Mak Cik Karen saya telah diculik."
Tiada apa yang lebih penting daripada mengendalikan kes penculikan.
Jadi kami kerah semua anggota yang ada.
Kami buat yang terbaik cari mangsa sebelum ini bertukar jadi homisid.
Saya detektif di Jabatan Polis Daytona Beach
di Bahagian Siasatan Jenayah.
Kami keluarkan BOLO, iaitu arahan memburu suspek.
Kami beri gambaran tentang Scott, Karen dan gambaran kenderaannya.
Kami beritahu mereka ada waran untuk penangkapannya,
jadi kalau sesiapa jumpa dia, tahan dia,
dan Karen Kummerer ialah mangsa.
Sekarang kami cuba mencari jejak.
Arah mana? Mereka nak ke mana?
Kami meletakkan amaran pada kad kredit dan kad bank Karen serta Scott
yang memaklumkan kami jika ada aktiviti pada kad itu,
serta bank akan maklumkan lokasi ia berlaku.
Sekarang kami sedia menunggu aktiviti.
Satu perkara anda perlu ingat ketika kita duduk di sini hari ini,
pada 2006, teknologi yang kami ada tak seperti teknologi sekarang.
Dalam dunia sekarang, kita tahu setiap pergerakan.
Ada video. Ada pengawasan. Ada kamera lampu merah.
Ada kamera di setiap simpang jalan.
Itu bukan situasinya pada tahun 2006.
Tentulah saya takut.
Saya tak tahu di mana dia waktu itu, dan tak tahu jika Karen masih hidup.
Ketika Scott culik saya, saya tak rasa dia ada rancangan.
Saya rasa dia fikir dia boleh culik saya dan tiada siapa akan buat apa-apa.
Malam pertama kami menginap di Sunrise Inn di St. Augustine.
Saya terpaksa tunggu di dalam kereta.
Saya dah tiada telefon bimbit. Dia bawa kunci bersamanya.
Dia perhatikan kereta itu sepanjang masa semasa daftar masuk.
Dia telefon ibunya dan beritahu yang kami bercuti bersama.
Bila tiba di bilik,
dia beri saya pil tidur.
Saya dipaksa berasmara dengan dia.
Saya tahu sikap berpuas hati dan tunduk adalah cara saya dapat terus hidup.
Kalau saya terfikir nak menjerit minta tolong, dia ada pisau.
Tanpa tindakan pantas sesiapa, saya boleh mati.
Saya cuba bertahan dengan cara yang boleh.
HARI PERTAMA DICULIK
HARI KEDUA DICULIK 28 NOVEMBER 2006
Keesokan harinya, Scott tak ada duit jadi dia nak singgah ke bank
supaya saya boleh keluarkan duit saya.
Kami singgah di Bank Wachovia. Dia suruh saya keluarkan cek 500 dolar.
Dia ada di sebelah saya dengan pisau dalam poketnya.
Saya tiada pilihan.
Walaupun saya kata, "Dia culik saya," apa akan jadi?
Dia akan kelar leher saya.
Bank ada pengawal.
Saya tahu, tapi bila seseorang bertindak balas,
saya tentu dah mati.
Kami terima pemberitahuan yang Karen keluarkan 500 dolar
dari bank di St. Augustine.
Sebaik saja kami dapat amaran dari bank, kini kami tahu mereka menuju ke utara.
Polis respons kepada bank
di mana mereka tahu Scott dan Karen bersama.
Semasa meneliti rakaman, Karen nampak ketakutan.
Scott ada rekod ganas,
dan kami juga mendapati dia mengambil dadah,
sekarang dia ada duit.
Sekarang kami risau. Arah mana dia pergi?
Jadi kami lihat rekod dia dan fail berkenaannya,
lihat siapa dia kenal, siapa kami boleh hubungi untuk tahu maklumat dia.
Abang saya ialah pegawai polis Daytona Beach.
Suatu hari, dia tiba-tiba telefon saya
"Awak tentu tak percaya."
"Scott Freeman culik seorang wanita."
JUN 1991
Awal 1990-an,
rakan wanita saya bekerja di lorong boling yang ada bar
yang ramai orang pergi, dan di situlah saya kenal Scott Freeman.
Tanggapan pertama saya dia kacak orangnya.
Dia kata dia ahli bomba.
Saya sangka dia ada potensi.
Saya rasa Scott hujani saya dengan kasih sayang.
Jangan lupa, saya cuma gadis berusia 22 tahun waktu itu.
Dia enam tahun lebih tua.
Scott dekati saya dengan sangat agresif dan dia memang tergila-gilakan saya.
Scott sangat menawan dan kami mula berjumpa.
Kali pertama saya jumpa Scott, dia ahli bomba Ocala.
Tapi itu tak bertahan lama.
Tak lama selepas kami bercinta,
Scott beritahu saya dia dipecat dari balai bomba.
Scott masih tinggal di rumah dengan ibu bapanya.
Saya mula sedar bahawa
ibu Scott bayar semuanya
sebab Scott menganggur untuk masa yang lama.
Scott sangat mengawal saya secara emosi,
dia juga suka dan tak suka saya pakai baju tertentu.
Dia sangat mengongkong dan memanipulasi.
Ayah saya telah meninggal dunia dan saya berjumpa perantara,
dengan harapan saya akan dengar berita ayah saya.
Perantara itu keluarkan kad tarot,
dan kad pertama yang dia pusingkan ialah kad Iblis.
Dia beritahu saya,
"Saya nampak orang yang sangat tak tenteram dekat dengan awak."
Orang ini ambil dadah dan dia nampak penjara.
Scott ada perangai
yang mana dia akan hilang berhari-hari tanpa penjelasan.
Saya tahu yang Scott ketagih kokain,
dan itu yang menyumbang kepada tabiat luar kawalan dan kehilangannya.
Dua tahun bercinta,
kawan dia dan teman wanitanya datang dari Carolina Utara untuk melawat.
Kami berempat keluar ke kelab malam
dan minum serta berseronok.
Selepas balik ke rumah petang itu,
kami cakap tentang memesan piza,
dan Scott panik
lalu tolak saya ke dinding dengan tangannya pada leher saya.
Saya sangat takut. Saya fikir, "Apa yang merasuk dia?"
Polis datang dan ketika itu,
saya kata saya tak nak buat dakwaan.
Sebagai gadis mentah waktu itu,
saya kata, "Dia tak sengaja. dan dia minum banyak," dan beri alasan.
Kepala saya kata, "Tak, lari. Ini petanda buruk."
Tapi hati saya yang berusia 20 tahun kata, "Tapi saya cinta dia."
19 JANUARI 2000
BERCINTA SELAMA SEMBILAN TAHUN
Saya baru pulang dari kerja, Scott ada di situ, mabuk
dan mahu saya keluar dengan dia ke bar.
Saya kata, "Tak nak, awak mabuk."
Perangainya tak menentu. Dia sangat marah.
Saya rasa curiga dengan apa yang jadi dan apa yang dia buat.
Jadi saya buka almari dan mula membelek beg galas dan sebagainya,
lalu saya ambil satu kotak tempat simpan cek.
Ketika ambil, ia berdetar.
Saya buka dan ada picagari.
Saya fikir, "Aduhai."
Dia cucuk steroid,
dan itu yang buat kelakuannya tak menentu.
Saya tanya dia tentang apa yang saya jumpa dalam almari,
dan ketika itulah dia sangat marah.
Scott tampar muka saya dan cuba ambil semua barang saya,
dia letak tangannya pada leher saya dan tekan saya ke dinding
cuba cekik saya.
Saya sangat takut.
Polis datang dan tanya saya jika semuanya okey,
dan dengan itu, Scott datang ke koridor,
"Apa benda awak buat di sini?"
"Berambus dari sini. Semua okey."
Dia sangat agresif dan nak bergaduh.
Dia enggan ditangkap,
dan polis menyemburnya dengan semburan lada untuk gari dia.
Sabar saya dah sampai had,
dan saya tahu saya tak boleh terus berada dalam situasi begitu.
19 JANUARI 2000
28 NOVEMBER 2006
Sebaik saja abang saya tahu tentang Scott,
dia telefon saya dan dia panik, "Awak tentu tak percaya."
"Scott culik seorang wanita."
Saya fikir, "Ya Tuhan, itu boleh jadi saya."
Abang saya kata, "Dia melarikan diri. Mereka ke utara."
"Awak tahu ke mana dia mungkin pergi?"
Saya kata, "Ya."
Abang saya tanya jika saya boleh jumpa Detektif Hawkins,
dan saya setuju.
Saya maklumkan Janet Hawkins tempat saya pernah pergi bersama Scott
yang saya fikir mungkin dia akan bawa Karen ke sana.
Saya tahu Scott ada kawan baik yang tinggal di Carolina Utara,
dan saya fikir, "Pastinya, dia akan ke sana."
Kemudian berita itu ditayangkan di TV dan masuk surat akhbar.
Saya takut untuk dia.
Ya. Saya takut untuk dia.
Kami tinggalkan St. Augustine dan memandu ke utara,
dan kami menginap di Days Inn di Carolina Utara.
Situasinya sama seperti di St. Augustine.
Dia beri saya pil.
Dia simpan pisau dengan dia.
HARI KEDUA DICULIK
HARI KETIGA DICULIK 29 NOVEMBER 2006
Bila saya bangun esok paginya, kami bersedia untuk pergi
dan saya nampak buku nota.
Saya ambil dan sumbat dalam poket.
Entah kenapa saya buat begitu.
Entahlah. Sampai sekarang saya tak tahu kenapa saya ambil.
Dari Charlotte, kami ke Bryson City. Kami singgah makan.
Saya bekerja di Bar-B-Que Wagon di Bryson City
sebagai ketua cef selama 11 tahun.
Hari itu hari biasa di Bar-B-Que Wagon.
Sebagai tukang masak utama, saya rehat kejap lepas sesi tengah hari,
jadi saya keluar ikut pintu belakang,
yang bertentangan dengan tempat letak kereta, untuk merokok kejap.
Ketika itulah saya nampak kenderaan masuk.
Jeep hitam gelap.
Ada seorang wanita keluar dari sebelah penumpang
dan berdiri di situ.
Jadi, yalah, saya senyum mesra kepada dia,
dan dia tak balas senyuman saya.
Sejujurnya, saya fikir, "Apa masalah dia?"
Pandangan dia entahlah, kosong.
Si lelaki keluar dan memegang lengannya.
Mereka masuk ke pintu depan,
dan saya kembali bekerja, seperti biasa.
Saya masuk ke bilik air.
Saya periksa dompet saya dan saya ambil pen.
Saya tulis nota yang bertulis,
"Nama saya Karen Kummerer. Saya telah diculik."
"Tolong hubungi Balai Polis Daytona Beach."
"Ini bukan gurauan, tolong hubungi senyap-senyap."
Saya harap tiada siapa akan cakap apa-apa semasa kami makan di sana.
Saya takut saya akan mati kalau dia tahu.
Kami tinggalkan kedai barbeku, kami berhenti di stesen minyak,
dan saya masuk ke bilik air.
Saya sangat takut ketika itu.
Sebab dia diri di luar pintu bilik air semasa saya di dalam.
Dia akan pastikan tiada siapa masuk atau keluar.
Saya tinggalkan nota lain.
Entahlah, mungkin selepas 20 minit,
saya perlu ke tandas.
Apabila saya pusing untuk pam tandas, ada sesuatu yang menonjol.
Ia tak sepatutnya ada di situ, jadi saya nak buang.
Sebaik saja saya sentuh kertas itu,
saya rasa seram sejuk seluruh badan.
Saya mula membacanya
dan tahu pada saat itu siapa yang tulis nota itu.
Saya terus keluar dari bilik air
dan lari secepat mungkin ke telefon.
Saya hubungi 911.
Polis tanya jika mereka masih di sana.
Tapi saya beritahu polis mereka dah pergi.
Bila saya fikir balik ketika mereka berhenti di tempat letak kereta,
saya sedar dia bukan sengaja tak balas senyuman saya.
Dia ketakutan.
Dia sangat takut. Mukanya ketakutan.
Mukanya macam, "Sesiapa tolonglah saya."
Kami terima panggilan yang ada nota ditemui
ditinggalkan Karen di sebuah restoran di Carolina Utara.
Pada tahap ini, kami lega kerana Karen masih hidup,
dan dia cukup waras untuk tinggalkan nota.
"Saya di sini. Ini petanda."
SAYA DICULIK
Apabila kami dapat nota pertama, saya rasa lega.
Dia masih hidup, jadi masih ada harapan.
Sebaik saja nota ini ditemui di Carolina Utara,
kami tahu dia melintasi beberapa sempadan negeri,
yang mana di luar bidang kuasa kami, jadi kami perlu bawa FBI.
Kes penculikan di FBI biasanya tak berakhir dengan baik.
Statistik menunjukkan kebanyakan mangsa takkan selamat
selepas tempoh tertentu.
Bagi saya tindakan Karen untuk tinggalkan nota
adalah sangat bijak.
Saya tahu ramai mangsa takkan terfikir begitu
sebab biasanya mangsa sangat takut dicederakan
sehingga takkan ambil sebarang risiko yang boleh menyebabkan maut.
Dia fikir pada suatu tahap, "Aku kena buat sesuatu."
"Mereka takkan jumpa aku."
Saya percaya Scott Freeman individu yang sangat berbahaya
dan dia seperti bom masa.
Hotel tempat kami menginap tak perlu tunjuk ID,
dan mereka hanya terima wang tunai sebab tentulah,
dia tak nak tunjuk ID pada ketika itu.
Beberapa kali ketika pengalaman ini,
saya beritahu Scott, "Keluarkan saja saya. Tinggalkan saya di tepi jalan."
"Lepaskan saya." Dia enggan lepaskan.
HARI KETIGA DICULIK
HARI KELIMA DICULIK 1 DISEMBER 2006
Hari Jumaat, kami tinggalkan Pigeon Forge.
Kami ke Trenton, Georgia, saya tinggalkan satu lagi nota di stesen minyak.
Nota yang sama seperti sebelum ini.
"Nama saya Karen Kummerer. Saya telah diculik."
"Tolong hubungi polis."
"Ini bukan gurauan."
Selepas itu, kami teruskan 100 batu ke Snead, Alabama,
di mana saya tinggalkan nota lain di stesen minyak.
Kami tinggal di hotel, di seberang jalan dari bank Wachovia,
dan waktu ini, kami dah kurang duit.
Saya kata, "Apa kata kita keluarkan duit dari bank?"
Dia jadi sangat marah.
Dia ambil pisau. Dia menghempasnya.
Dia kata, "Jangan lupa aku sentiasa ada ini."
Menerima nota itu adalah pengesahan bahawa dia masih hidup,
tapi rasa mengecewakan
sebab nampaknya kami masih selangkah di belakang.
Masa tak memihak kepada kami.
Semakin lama masa berlalu, semakin kami risau
kami takkan jumpa Karen untuk selamatkan nyawanya.
Pada masa ini, saya tak tahu polis melihat nota itu.
Ketika di bilik hotel, saya pastikan
televisyen tak buka berita
kerana saya takut masuk berita,
dan saya takut tindakan dia nanti.
HARI KELIMA DICULIK
HARI KELAPAN DICULIK 4 DISEMBER 2006
Hari Isnin, kami memandu dari New Albany, Mississippi, ke Greenville, Mississippi.
Duit makin sikit.
Kami berhenti di stesen minyak, ketika sedia nak pergi, dia kata,
"Saya nak telefon kejap."
Dia pergi ke belakang kereta, dan saya dengar dia menjerit.
Saya tak faham cakap dia.
Saya tak pasti dia cakap dengan siapa.
Dia sangat marah.
RUMAH IBU SCOTT FREEMAN
Pihak berkuasa memantau telefon ibu bapa Scott,
dan mereka dapat memintas panggilan telefon daripada Scott kepada ibunya
meminta duit.
Sayang. Ibu cuma ada 150.
Ibu perlu isi borang deposit?
Pergi saja bank dan masukkan. Tak sangka ibu tak buat apa-apa.
Duit 150 tak cukup pun.
150 akan buat saya sakiti orang untuk dapat duit.
Okey, saya hargainya.
Cara Scott bercakap dengan ibunya, lebih daripada sekadar marah.
Kata-katanya sangat biadap. Memang teruk.
Takat itu saja duit ibu ada? Cari lagi.
Aku perlu buat sesuatu untuk dapatkan duit. Okey.
- Baik kamu. - Aku terpaksa…
Kenapa burukkan keadaan, Scott? Kamu tak tahu…
Aku tiada pilihan. Diam. Buat saja.
- Kamu ada pilihan. - Babai.
Bertenang, Scott. Bertenang.
Babai. Bagi saja duit. Babai.
Ibu sayang kamu.
Bila dia telefon,
dia telefon cukup lama untuk FBl dapatkan jejak panggilan
untuk tahu lokasi dia menelefon.
Dia di Greenville, Mississippi.
Kami tahu kami perlu ke bank.
Kami ke ATM.
Kami dapat 150 dolar.
Dia cuba keluarkan duit. Pihak berkuasa sedang memantaunya.
Mereka terus hantar FBI dan penguat kuasa undang-undang tempatan
ke lokasi mesin ATM itu.
Kami tinggalkan ATM.
Dia ke sebuah kejiranan, beli dadah.
Kemudian kami bertolak ikut lebuh raya.
Saya memandu pulang untuk makan tengah hari, kadangkala saya buat,
dan duduk di meja dapur makan sandwic ketika telefon saya berbunyi.
Penyelia saya telefon.
Dia minta saya berhenti buat apa saya sedang buat,
dan terus memandu
menuju ke sebuah pekan kecil dipanggil Leland, Mississippi.
Saya bercakap telefon dengan Peronda Lebuh Raya Mississippi,
Pejabat Syerif Daerah Washington, Balai Polis Cleveland juga.
Dalam lima minit berada di Lebuh Raya 61,
saya tahu gambaran kenderaan.
Saya tahu rupa Karen.
Saya tahu rupa Scott Freeman.
Dua minit kemudian,
saya cam kenderaan yang sepadan dengan gambaran,
saya perlahan-lahan kejar.
Ketara bagi saya Karen di dalam kenderaan.
Saya takkan lupa riak wajahnya.
Saya nampak ketakutan.
Dia tak pandang saya. Dia merenung ke depan.
Tiada perbualan.
En. Freeman juga merenung ke depan.
Ketika itu, penyelia saya hubungi Peronda Lebuh Raya Mississippi,
dan ada beberapa unit di kawasan itu.
Kami di lebuh raya dan tiba-tiba dia cakap,
"Mereka ekori kita." Saya tanya, "Apa awak cakap?"
Saya dongak dan nampak ramai polis ekori kami.
Lampu menyala. Dia mula menjerit.
Dia kata, "Beri saya masa kejap."
Dia memandu laju. Saya menjerit.
Dia keluar dari susur keluar lebuh raya itu.
Sebaik saja En. Freeman nampak unit lebuh raya,
dia tahu yang mereka cam dia.
Dia tahu Scott pegang pisau.
Dia percaya pada bila-bila masa, Scott boleh capai dan bunuh dia.
Dia hampir diselamatkan,
tapi mungkin itu saat paling bahaya dia sepanjang perjalanan itu.
Tiba-tiba, polis mengepung kami.
Ada 25 pegawai polis keluar dari kereta dan memegang pistol.
Saya fikir, "Ya Tuhan, saya akan mati."
Kemudian mereka tarik dia keluar dan menghempasnya ke atas jalan.
Kemudian seorang timbalan yang baik datang dan pegang saya.
Saya tanya dia,
"Ada pistol?" Dia jawab, "Ya." Saya kata, "Jangan lepaskan saya."
Dia bawa saya ke ambulans.
Mereka ambil tekanan darah saya. Bacaannya 250 per 150.
Saya tak nak pergi ke hospital.
Saya kata, "Saya tak nak pergi. Dia ada pistol. Saya dengan dia."
Kemudian dia menenangkan saya.
Dia bawa saya ke trak Anne LaHaye, ejen FBl.
Dia tempatkan saya di itu, "Awak selamat."
Begitu penamatnya.
Saya dapat panggilan telefon.
FBl telefon dan kata, "Kami dapat Karen."
"Kami dapat dia dan Scott dalam tahanan."
Saya kata, "Syukurlah." Rasa macam mimpi.
Ketika mereka tangkap dia, semua orang gembira.
Rasa lega.
Begitu terkesan, sangat beremosi.
Ada air mata yang mengalir.
Pihak berkuasa geledah Jeep Scott selepas dia ditahan.
Mereka jumpa pisau lipat dalam posisi terbuka
di dalam poket pintu sebelah pemandu.
Mereka jumpa tali. Mereka jumpa selimut.
Mereka jumpa satu tin digunakan untuk hisap kokain.
Itu benar-benar memberi petunjuk kepada penguat kuasa undang-undang
Scott dan Scott saja yang rancang semua ini.
Sebaik saja dia ditangkap, kapten dan leftenan saya memutuskan
kerana mangsa terlalu trauma,
dia tak dihantar balik dalam kapal terbang,
tapi saya dan Jakari ditugaskan memandu untuk bawa dia balik.
Karen nampak lesu dan keletihan.
Jadi kami buat dia selesa dan bawa dia balik ke Daytona.
Kali pertama saya nampak Karen, saya peluk dia erat.
Saya tak nak lepaskan dia.
Pastinya… detik yang beremosi.
SCOTT FREEMAN DIDAKWA MENGHENDAP,
MENCULIK DENGAN SENJATA,
MELANGGAR INJUKSI TERHADAP KEGANASAN RUMAH TANGGA,
DAN MELANGGAR TEMPOH PERCUBAAN.
PADA 2007, FREEMAN DIDAPATI BERSALAH ATAS SEMUA PERTUDUHAN
DAN DIHUKUM PENJARA SEUMUR HIDUP.
DIA MATI KETIKA DALAM TAHANAN PADA 2025.
Karen mengalami trauma.
Semua menakutkan dia.
Kalau dengar bunyi, dia takut.
Orang tak boleh bercakap kuat dengan dia.
Dia sentiasa mahu orang di sekelilingnya.
Banyak yang Karen terpaksa hadapi.
Kenapa dia tak melawan? Dia tak boleh. Dia kaku.
Itulah kesan ketakutan.
Orang tak sedar itu.
Atas apa yang Karen lalui, saya kagumi kekuatan dia sebagai manusia.
Semasa saya bercinta dengan Scott dan beberapa tanda
yang dia tunjukkan pada masa itu,
saya tak tahu itu petanda kemungkinan keganasan rumah tangga.
Dulu hal sebegitu tak tersebar luas
serta dibincangkan secara terbuka seperti sekarang.
Sejak itu, saya memperbaiki diri.
Semua jadi sangat jelas
yang situasi ini akan bertukar ganas sejak dari awal,
dan saya tak nampak pun tanda amarannya.
Kini, keadaan saya baik.
Saya sangat bertuah. Cara hidup saya berbeza.
Saya rasa sangat bertuah masih hidup.
Saya beritahu semua, "Hidup ini terlalu singkat."
Terjemahan sari kata oleh F. Syazwani